पाएं अपने शहर की ताज़ा ख़बरें और फ्री ई-पेपरडाउनलोड करें
सरकारी इंग्लिश मीडियम स्कूलों में प्रवेश के लिए आवेदन की प्रक्रिया 15 मई के बाद शुरू होगी। इस बार ऑनलाइन आवेदन मंगाए जाएंगे। शिक्षा विभाग ने इसके लिए तैयारी कर ली है। अफसरों का कहना है कि आवेदन से लेकर सीटों के आबंटन तक इस बार प्रवेश की पूरी प्रकिया ऑनलाइन रहेगी।
राजधानी समेत राज्य में पिछले साल इंग्लिश मीडियम स्कूल शुरू किए गए। पहले साल आवेदन की प्रक्रिया ऑफलाइन रही। स्कूल में आकर पैरेंट्स ने फार्म लिया था। प्रवेश की जानकारी भी स्कूल में दी गई थी। लेकिन इस बार पूरी प्रक्रिया ऑनलाइन रहेगी। अफसरों का कहना है कि सरकारी इंग्लिश मीडियम स्कूलों में प्रवेश के लिए इस बार पोर्टल बनाया गया है। इसके तहत ही प्रवेश होगा। गौरतलब है कि स्वामी आत्मानंद अंग्रेजी माध्यम स्कूलों की योजना के तहत राज्य में पिछले साल 52 स्कूल खोले गए। नए शिक्षा सत्र यानी 2021-22 में और 119 इंग्लिश मीडियम स्कूल खोले जा रहे हैं। इसके लिए तैयारी की जा रही है। इन स्कूलों में भी प्रवेश होगा। गौरतलब है कि सरकारी इंग्लिश मीडियम स्कूलों में कक्षा पहली से लेकर बारहवीं तक की पढ़ाई हो रही है।
रायपुर शहर में दो और स्कूल
पिछले साल रायपुर शहर में बीपी.पुजारी स्कूल, आरडी.तिवारी और शहीद स्मारक स्कूल को इंग्लिश मीडियम में कनवर्ट किया गया। इस साल शहर में दो और सरकारी इंग्लिश मीडियम स्कूल खोले जाएंगे। यह स्कूल भाठागांव व माना कैंप में खुलेंगे। इसके लिए शिक्षा विभाग ने तैयारी कर ली है। रायपुर शहर में दो स्कूल समेत रायपुर जिले में इस साल कुल 6 स्कूल शुरू किए जा रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva zho_Hant eng_Latn